CELEX: 62018CN0706
Language: sk
Date: 2018-11-14 00:00:00
Title: Vec C-706/18: Návrh na začatie prejudiciálneho konania, ktorý podal Raad voor Vreemdelingenbetwistingen (Belgicko) 14. novembra 2018 – X/Belgische Staat

28.1.2019   
            
            
               SK
            
            
               Úradný vestník Európskej únie
            
            
               C 35/11
            
         
      Návrh na začatie prejudiciálneho konania, ktorý podal Raad voor Vreemdelingenbetwistingen (Belgicko) 14. novembra 2018 – X/Belgische Staat
      (Vec C-706/18)
      (2019/C 35/14)
      Jazyk konania: holandčina
      
         Vnútroštátny súd, ktorý podal návrh na začatie prejudiciálneho konania
      
      Raad voor Vreemdelingenbetwistingen
      
         Účastníci konania pred vnútroštátnym súdom
      
      
         Žalobkyňa: X
      
         Žalovaný: Belgische Staat
      
         Prejudiciálna otázka
      
      Bráni smernica 2003/86/ES (1) – s prihliadnutím na článok 3 ods. 5, ako aj na jej cieľ, ktorým je určenie podmienok na uplatňovanie práva na zlúčenie rodiny – vnútroštátnej právnej úprave, podľa ktorej sa článok 5 ods. 4 tej istej smernice vykladá v tom zmysle, že vnútroštátne orgány majú povinnosť vydať ex offo povolenie na pobyt dotknutej osobe, ak v rámci stanovenej lehoty nie je prijaté žiadne rozhodnutie, bez predchádzajúceho konštatovania, že dotknutá osoba skutočne spĺňa podmienky na pobyt v Belgicku v súlade s právom Únie?
      
         (1)  Smernica Rady 2003/86/ES z 22. septembra 2003 o práve na zlúčenie rodiny (Ú. v. EÚ L 251, 2003, s. 12; Mim. vyd. 19/006, s. 224).